
L E G E 

cu privire la măsurile de redresare a situaţiei 

economico-financiare a întreprinderilor zootehnice



Parlamentul adoptă prezenta lege organică. 


Art.1. – Se îngheaţă, pînă la 31 decembrie 2007, datoriile pentru creditele externe şi dobînzile aferente ale întreprinderilor pentru producerea cărnii de porcine (anexa nr.1), acordate în cadrul Programului PL-480 (tranşele I-V) şi de către Banca Internaţională pentru Reconstrucţie şi Dezvoltare (B.I.R.D.), precum şi datoriile pentru creditele interne şi dobînzile aferente, acordate de Ministerul Finanţelor, conform situaţiei la data intrării în vigoare a prezentei legi, cu reeşalonarea achitării acestora, în părţi proporţionale, de la 1 ianuarie 2008 pînă la  1 octombrie 2011.


Art.2. – Se îngheaţă, pînă la 31 decembrie 2007, datoriile întreprinderilor pentru producerea cărnii de porcine (anexa nr.2) faţă de bugetul de stat şi bugetul asigurărilor sociale de stat, conform situaţiei la data intrării în vigoare a prezentei legi, cu reeşalonarea achitării acestora, în părţi proporţionale, de la 1 ianuarie 2008 pînă la 1 octombrie 2011.


Art.3. – Se anulează suma penalităţilor şi sancţiunilor calculate întreprinderilor indicate în anexa nr.3, conform situaţiei la data intrării în  vigoare a prezentei legi, pentru nevărsarea în termen a plăţilor respective la bugetul de stat şi bugetul asigurărilor sociale de stat, precum şi pentru creditele externe şi interne acordate de Ministerul Finanţelor. 

Art.4. – Se îngheaţă, pînă la 31 decembrie 2007, datoriile pentru creditele externe şi interne, acordate de Ministerul Finanţelor, inclusiv dobînzile aferente, ale întreprinderilor avicole (anexa nr.4), conform situaţiei la data intrării în vigoare a prezentei legi, cu reeşalonarea achitării acestora, în părţi proporţionale, de la         1 ianuarie 2008 pînă la 1 octombrie 2010, în baza unor contracte încheiate cu Ministerul Finanţelor.

Art.5. – Se acordă vacanţă fiscală pentru plata obligaţiilor la bugetul de stat, de la data intrării în vigoare a prezentei legi şi pînă la data de 1 ianuarie 2004, întreprinderilor zootehnice indicate în anexa nr.1.

Art.6. – Autorităţile administraţiei publice locale:

a) vor examina posibilitatea îngheţării, pe o perioadă de 5 ani, de la data intrării în vigoare a prezentei legi, a datoriilor întreprinderilor pentru producerea cărnii de porcine (anexa nr.5) pentru plăţile la impozitele calculate şi netransferate, inclusiv penalităţile şi sancţiunile aferente acestora, faţă de bugetele locale, în baza unor contracte încheiate de întreprinderile menţionate cu autorităţile administraţiei publice locale(
b) vor examina posibilitatea scutirii, în anul 2003, a întreprinderilor pentru producerea cărnii de porcine de plata tuturor impozitelor şi taxelor locale, cu excepţia impozitului pe venit reţinut de la persoanele fizice.

Art.7. – Datoriile reeşalonate se reflectă în dările de seamă ale agenţilor economici, indicaţi în anexele nr.1-5, ca datorii financiare pe termen lung.

Art.8. – Guvernul:

a) va monitoriza permanent îndeplinirea business-planurilor elaborate de către întreprinderile zootehnice, indicate în anexa nr.3, şi aprobate în modul stabilit şi va adopta, după caz, deciziile necesare eficientizării activităţii acestora. Anual, în primul trimestru, va examina mersul îndeplinirii prezentei legi, informînd despre aceasta Parlamentul(
b) va negocia cu potenţialii investitori implementarea proiectelor investiţionale la întreprinderile zootehnice indicate în anexa nr.3, promovînd activ şi eficient interesele statului(
c) va asigura modificarea şi completarea contractelor de creditare încheiate anterior cu întreprinderile zootehnice indicate în anexa nr.3, în condiţiile prezentei legi;
d) va asigura recalcularea în valută naţională a creditelor acordate întreprinderilor zootehnice indicate în anexa nr.3 la cursul oficial al leului moldovenesc în raport cu dolarul SUA, stabilit de Banca Naţională a Moldovei la data semnării contractelor de creditare dintre Ministerul Finanţelor şi întreprinderile zootehnice. La recalcularea creditelor respective în valută naţională, se va aplica rata dobînzii egală cu rata de bază a Băncii Naţionale a Moldovei la data semnării contractelor creditare. În cazul în care, la recalcularea creditelor în valută naţională, se va obţine un sold negativ, angajamentele părţilor se vor considera onorate.

Art.9. – Anexele nr.1-5 sînt părţi integrante ale prezentei legi.

